CELEX: 32007D0609
Language: ro
Date: 2007-09-10 00:00:00
Title: 2007/609/CE: Decizia Comisiei din 10 septembrie 2007 privind definirea măsurilor eligibile pentru finanțare comunitară în cadrul programelor pentru controlul asupra organismelor dăunătoare plantelor și produselor din plante în departamentele franceze de peste mări, în Azore și în Madeira [notificată cu numărul C(2007) 4140]

15.9.2007   
            
            
               RO
            
            
               Jurnalul Oficial al Uniunii Europene
            
            
               L 242/20
            
         
      DECIZIA COMISIEI
   
   din 10 septembrie 2007
   privind definirea măsurilor eligibile pentru finanțare comunitară în cadrul programelor pentru controlul asupra organismelor dăunătoare plantelor și produselor din plante în departamentele franceze de peste mări, în Azore și în Madeira
   [notificată cu numărul C(2007) 4140]
   (Numai textele în limbile franceză și portugheză sunt autentice)
   (2007/609/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 247/2006 al Consiliului din 30 ianuarie 2006 privind măsurile specifice din domeniul agriculturii în favoarea regiunilor ultraperficerice ale Uniunii (1), în special articolul 17 alineatul (3) primul paragraf a doua teză,
   întrucât:
   
               (1)
            
            
               Situația fitosanitară a producțiilor agricole din departamentele franceze de peste mări, din Azore și Madeira depinde de probleme specifice legate de climă și de specificitatea organismelor dăunătoare prezente în aceste regiuni. Statele membre în cauză au adoptat programe destinate controlului acestor organisme.
            
         
               (2)
            
            
               Noi norme au fost adoptate prin Regulamentul (CE) nr. 247/2006 pentru contribuțiile comunitare la măsurile fitosanitare din regiunile ultraperiferice ale Uniunii. În consecință, în ceea ce privește departamentele franceze de peste mări, Azore și Madeira, trebuie redefinite măsurile pentru care este disponibilă finanțarea comunitară și există cheltuieli eligibile.
            
         
               (3)
            
            
               Prin urmare, Decizia 93/522/CEE a Comisiei din 30 septembrie 1993 privind definirea măsurilor eligibile pentru finanțare comunitară în cadrul programelor pentru controlul organismelor dăunătoare plantelor și produselor din plante în departamentele franceze de peste mări, în Azore și în Madeira (2) trebuie înlocuită.
            
         
               (4)
            
            
               Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (3) definește măsurile de protecție împotriva introducerii în Comunitate a organismelor dăunătoare plantelor sau produselor din plante și împotriva răspândirii lor în Comunitate.
            
         
               (5)
            
            
               În consecință, Decizia 93/522/CEE ar trebui abrogată.
            
         
               (6)
            
            
               Măsurile prevăzute de prezenta decizie sunt conforme cu avizul Comitetului permanent fitosanitar,
            
         ADOPTĂ PREZENTA DECIZIE:
   Articolul 1
   Măsurile stipulate în programele pentru controlul organismelor dăunătoare în departamentele franceze de peste mări, în Azore și Madeira care sunt eligibile pentru finanțare comunitară, în conformitate cu articolul 17 alineatul (1) din Regulamentul (CE) nr. 247/2006, sunt definite în anexa la prezenta decizie.
   Aceste măsuri se referă la totalitatea sau la o parte a programelor pentru controlul organismelor dăunătoare, în sensul articolului 2 alineatul (1) litera (e) din Directiva 2000/29/CE.
   Articolul 2
   Decizia 93/522/CEE se abrogă.
   Trimiterile la decizia abrogată se interpretează ca trimiteri la prezenta decizie.
   Articolul 3
   Prezenta decizie se aplică de la 1 ianuarie 2007.
   Articolul 4
   Prezenta decizie se adresează Republicii Franceze și Republicii Portugheze.
   
      Adoptată la Bruxelles, 10 septembrie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 42, 14.2.2006, p. 1. Regulament, astfel cum a fost modificat prin Regulamentul (CE) nr. 2013/2006 (JO L 384, 29.12.2006, p. 13).
   
      (2)  JO L 251, 8.10.1993, p. 35. Decizie, astfel cum a fost modificată prin Decizia 96/633/CE (JO L 283, 5.11.1996, p. 58).
   
      (3)  JO L 169, 10.7.2000, p. 1. Directivă, astfel cum a fost modificată ultima dată prin Directiva 2007/41/CE (JO L 169, 29.6.2007, p. 51).
   
      ANEXĂ
      MĂSURI ELIGIBILE ȘI CHELTUIELI
      PARTEA A
      Măsuri eligibile
      
                  1.
               
               
                  Măsuri privind cunoașterea situației fitosanitare locale:
                  
                              (a)
                           
                           
                              studii oficiale și expertize pentru a cunoaște mai bine situația locală în ceea ce privește organismele dăunătoare:
                              
                                          (i)
                                       
                                       
                                          stabilirea organismelor dăunătoare;
                                       
                                    
                                          (ii)
                                       
                                       
                                          evaluarea impactului economic al organismelor dăunătoare;
                                       
                                    
                                          (iii)
                                       
                                       
                                          evaluarea riscului de evoluție a organismelor dăunătoare;
                                       
                                    
                        
                              (b)
                           
                           
                              studii și expertize pentru asigurarea supravegherii zonelor care trebuie protejate împotriva introducerii de organisme dăunătoare.
                           
                        
            
                  2.
               
               
                  Măsuri preventive împotriva organismelor dăunătoare plantelor și produselor din plante:
                  
                              (a)
                           
                           
                              măsuri de prevenire luate în privința plantelor, a produselor din plante și a altor obiecte suspectate de a fi contaminate;
                           
                        
                              (b)
                           
                           
                              inspecții la ferme menite să asigure conformitatea plantelor și a produselor din plante cu cerințele fitosanitare;
                           
                        
                              (c)
                           
                           
                              organizarea de rețele oficiale de supraveghere fitosanitară și de avertizare împotriva contaminării culturilor cu organisme dăunătoare;
                           
                        
                              (d)
                           
                           
                              laboratoare oficiale și experimente de teren pentru a găsi mijloace de evitare sau de limitare a pagubelor cauzate de organismele dăunătoare:
                              
                                          (i)
                                       
                                       
                                          cercetare privind soiurile rezistente;
                                       
                                    
                                          (ii)
                                       
                                       
                                          cercetare privind metodele de control biologic sau chimic și metodele profilactice;
                                       
                                    
                                          (iii)
                                       
                                       
                                          studii privind biologia organismelor dăunătoare;
                                       
                                    
                        
                              (e)
                           
                           
                              studii privind îmbunătățirea metodelor de diagnosticare pentru organismele dăunătoare.
                           
                        
            
                  3.
               
               
                  Măsuri curative împotriva organismelor dăunătoare plantelor și produselor din plante:
                  
                              (a)
                           
                           
                              punerea în aplicare a programelor oficiale pentru controlul colectiv al organismelor dăunătoare culturilor și florei naturale, inclusiv pădurilor;
                           
                        
                              (b)
                           
                           
                              măsuri curative luate cu privire la plantele și produsele din plante:
                              
                                          (i)
                                       
                                       
                                          distrugere;
                                       
                                    
                                          (ii)
                                       
                                       
                                          fumigare, tratament;
                                       
                                    
                                          (iii)
                                       
                                       
                                          teste de laborator.
                                       
                                    
                        
            
                  4.
               
               
                  Măsuri cu privire la asistența tehnică a programelor pentru controlul asupra organismelor dăunătoare plantelor și produselor din plante:
                  
                              (a)
                           
                           
                              echiparea și funcționarea laboratoarelor care efectuează analize de diagnosticare sau stabilesc organismele dăunătoare pentru autoritățile oficiale ale regiunilor ultraperficerice ale Uniunii;
                           
                        
                              (b)
                           
                           
                              contribuția la constituirea și funcționarea unităților de producție pentru controlul biologic;
                           
                        
                              (c)
                           
                           
                              contribuția la constituirea și funcționarea instalațiilor de fumigare și depozitare a plantelor și produselor din plante supuse inspecțiilor fitosanitare;
                           
                        
                              (d)
                           
                           
                              formare tehnică a personalului însărcinat cu efectuarea programelor de control;
                           
                        
                              (e)
                           
                           
                              derularea unor campanii oficiale de informare pentru agricultori sau publicul larg cu privire la metodele individuale sau colective de control al organismelor dăunătoare, inclusiv:
                              
                                          (i)
                                       
                                       
                                          înființarea și dezvoltarea rețelelor de informații fitosanitare (sub orice formă);
                                       
                                    
                                          (ii)
                                       
                                       
                                          organizarea de sesiuni de formare pentru agricultori;
                                       
                                    
                                          (iii)
                                       
                                       
                                          organizarea de reuniuni oficiale de informare cu agricultori, publicul larg și organizații afectate de programele de control.
                                       
                                    
                        
            PARTEA B
      Cheltuieli eligibile
      
                  1.
               
               
                  Costurile cu personalul implicat în prestarea de servicii specifice ca parte a contractelor privind prestarea de servicii.
               
            
                  2.
               
               
                  Consumabile și echipament folosit la executarea măsurilor.
               
            
                  3.
               
               
                  Achiziționarea de servicii sau închirierea mijloacelor de transport, în măsura în care sunt necesare la executarea măsurilor.